Kalédonia Anyar iku pulo sing panggonané ana ing kiduling Samudera Pasifik. Uga diarani "Kanaki" sing njupuk saka jeneng warga asliné kapuloan iku. Nagara kapuloan iki tansah kalebu panguwasaning nagara Prancis saliyaning Polinésia Prancis. Tlatah iki statusé diarani 'Tlatah sabrang sagara' (diarani "overseas country"). Statusé iki diolèhi nembé taun 1998. Jenengé asalé saka basa Latiné Sekotlan. Kutha krajané ana ing Noumea.